Emîna Şenyaşara ke laj û mêrdeyê ci hetê merdimanê Wekîlê AKPyî Halîl Îbrahîm Yildizî ra kişîyayî lajê xo Ferît Şenyaşarî reyde 49 rojî yo verê Edlîyeya Riha de çalakîya nobeta edaletî gêna. Keyeyê Şenyaşarî qedexeyê tebervejîyayîşî ra 2 rojan keye de nobeta edaletî kerde. Şenyaşarî ewro reyna verê Edlîyeya Riha de nobeta edaletî rê dewam kenê.
Emîne Şenyaşar da zanayene ke heta nika cewab nêdîya waştişê înan ê edaletî la Ferît Şenyaşar zaf reyî ame derbkerdene û destbendkerdene. Dayîke Emîne vat: ''Înan ceza daye lajê mi la cezayêka tay daya ê Yildizan. Yê ke keyeyê mi nêweşxane de qetil kerdî bi serbestî gêrenê. Ma na menga remezanî de tîya de gêrenê edaletî. Na menga Remezanî ma rê kerda heram.''
Keyeyî twitter de zî no mesaj pare kerd: ''Ma roja 49. de reyna verê Edlîye de yê. Heta ke edaleto raştikên bêro caardene ma do bêrê tîya. Ma venga wayîrê wijdanan danê ke wa bêrê paştî bidê ma.''
